Kiemeliškės (Astravas)

Kiemẽliškės  (, ) – agromiestelis vakarų Baltarusijoje, Gardino srityje, prie kelio Pabradė–Svieriai, 42 km į pietvakarius nuo Švenčionių, 3 km nuo sienos su Lietuva.

 Istorija 

1781 m. pastatyta medinė katalikų bažnyčia. XIX a. buvo miestelis, Švenčionių apskrities Kiemeliškių valsčiaus centras, amžiaus pabaigoje buvo bažnyčia, mokykla, 3 parduotuvės, vyno fabrikas.

 Gyventojai 

1931 m. Kiemeliškėse buvo ~500 gyventojų, valsčiuje – 9271 gyventojas ir 1769 sodybos.

 Lietuviai 

Iki XIX a. vidurio Kiemeliškių parapijoje kalbėta lietuvių kalba. Kairiajame Neries krante, apie 15 km į pietryčius nuo Kiemeliškių yra lietuviška Gervėčių parapija. Maždaug 90 proc. Kiemeliškių apylinkių kaimų pavadinimų yra lietuviškos kilmės: Apušynai, Margeliai, Saviškiai, Stipinai, Stripūnai, Verdeliškės, Videniškės, Žūsinai. 1900 m. pastatyta Kiemeliškių Švč. Mergelės Marijos bažnyčia, varpinė.

 Šaltiniai 

Kategorija:Astravo rajono gyvenvietės
Kategorija:Gardino srities agromiesteliai